Juuni algas  Unibet Open pokkeriturniiriga Golden Sands kuurortis Musta Mere ääres. Selgitamaks, miks peaks Eesti pokkerielu üldse mõjutama mingi Bulgaaria pokkeriturniir, oleks paslik rääkida Unibet Openi fenomenist. Suurturniiri kohta mõõdukas buyin, rohkelt satelliite ning kampaaniaid Eesti mängijatele, garanteeritult hea seltskond, live-stream ülekanne (mida ei pakuta ei WSOP ega EPT turniiridelt) ning peod, millega on jäänud alati rahule kõik osalejad. Bulgaaria pokkeriturniirile oli sõitnud koos pereliikmetega üle 20 eestlase (!) ning kuigi rahadesse tulid vaid kaks, oli meeleolu ülev. Ja teate, mida osalised Unibet Open'ite kohta ise ütlevad? Oled kord hakanud käima - jäädki käima!